जोहानिसबर्ग। ब्रिक्स शिखर सम्मेलन-2018 के दौरान भारतीय प्रधान मंत्री नरेंद्र मोदी और रूसी राष्ट्रपति व्लादिमीर पुतिन के बीच बैठक हुई और दोनों ने रक्षा में सहयोग सहित कई द्विपक्षीय मुद्दों पर चर्चा की। सम्मेलन का समापन शुक्रवार सुबह हुआ। विदेश मंत्रालय के प्रवक्ता रवीश कुमार ट्वीट किया, ‘‘दोनों नेताओं के बीच आपसी हित के द्विपक्षीय मुद्दों पर विशेष चर्चा हुई, विशेष रूप से व्यापार और निवेश, ऊर्जा, रक्षा और पर्यटन के क्षेत्र में।’’